Solan, Ludvig og Gurin med reverompa

Solan, Ludvig og Gurin med reverompa er en norsk animasjonsfilm, eventyrkomedie og familiefilm fra 1998 regissert av John M. Jacobsen og Nille Tystad. Den bygger løselig på Kjell Aukrusts bok Gurin med reverompa (1991) og regnes som Norges aller første helaftens tegnefilm.

Filmen hadde premiere på kino i Norge 7. august 1998. Den ble en publikumssuksess med over 700 000 solgte billetter da den gikk på norske kinoer.

Filmen ble godt mottatt av anmelderne i de store avisene. Blant annet så gav Dagbladet, VG og Aftenposten den fem og Dagsavisen fire. Anmelderen Tom-Erik Lønnerød på nettstedet Norsk Animasjon var ikke like fornøyd; han mente det var en middelmådig film som fikk suksess på grunn av kvaliteter som lå langt utenfor selve filmen. Han mente manuset var svakest.

Filmen ble gitt ut på VHS i Norge den 3. august 1999, og på DVD den 2. november 2005.

 Handling 
Fjøsnissen Gurin kan ikke la være å fare med revestreker. Derfor våkner han en dag med revehale. Ryktet om revehalen spres raskt og han blir utsatt for ondskapsfull mobbing. Verre er det at rike enkefru Stengenføhn-Gnad fra Oslos beste vestkant ønsker halen til å pynte seg med. Hun forsøker å leie Solan, som sammen med Ludvig har forlatt Flåklypa for å starte detektivbyrå i Oslo. Men isteden oppsøker han Gurin for å advare ham. Han får hjelp av Reodor Felgen som konstruerer Revehaledetektoren.

 Medvirkende 
 Skuespiller (stemme)  Rolle Grethe Kausland  Solan Gundersen Toralv Maurstad  Ludvig Pia Borgli  Gurin Marit Andreassen  Ragna Trond Brænne  Elgen/Hesten Anitra Eriksen  Tynsetmus Wenche Foss  Enkefru Stengelføhn-Glad Jan Grønli  Skysstasjonsgjest 2 Kari-Ann Grønsund  Barbro Anders Hatlo  Roger Jurtappen, Papegøyen Valentino, Adjutanten Unn Vibeke Hol  Bygdegutt 2 Bjørn Jenseg  Stabburssangeren Johannes Joner  Skysstasjonsgjest Pål Espen Kilstad  HM Kongen, Bjarne Rimi Sossen Krohg  Othilie Lasse Lindtner  Kråke 1, Kråke 2, Bonden Mari Maurstad  Bygdegutt 3 Helge Reiss  Rudolf Blodstrupmoen Frank Robert  Reodor Felgen Morten Røhrt  Hovmesteren Guri Schanke  Bygdegutt 1 Ingrid Vollan  Bakstekona

 Filmmusikk 
Filmmusikken er utgitt på albumet Solan, Ludvig og Gurin med reverompa.

Referanser

 Eksterne lenker 

 Solan, Ludvig og Gurin med reverompa på Norsk filminstitutts nettside
 Solan, Ludvig og Gurin med reverompa på Filmweb.no

Kategori:Filmer fra 1998
Kategori:Norske animerte barnefilmer
Kategori:Norske familiefilmer
Kategori:Norske animerte eventyrfilmer
Kategori:Norske animerte filmkomedier
Kategori:Norske julefilmer
Kategori:Kjell Aukrust
Kategori:Norske filmer fra 1990-årene
Kategori:Norskspråklige filmer